
ประกาศคณะกรรมการพนักงานส่วนตำบลจังหวัดนครศรีธรรมราช
เรื่อง หลักเกณฑ์และเงื่อนไขในการสอบสวน
การลงโทษทางวินัย พ.ศ.2558

คำว่า “วินัย” ความหมาย คือ
	1.ระเบียบ กฎเกณฑ์ แบบแผนความประพฤติที่กำหนดให้ข้าราชการต้องยึดถือปฏิบัติ
	2.ลักษณะเชิงพฤติกรรมที่แสดงออกมาว่าสามารถควบคุมตนเองให้อยู่ในกรอบของวินัยได้
	“วินัย” มี 2 ประเภท คือ
	1.วินัยอย่างไม่ร้ายแรง
	2.วินัยอย่างร้ายแรง
 สถานโทษพนักงานส่วนท้องถิ่น มี 5 สถาน ได้แก่
	1.วินัยอย่างไม่ร้ายแรง
	   (1) ภาคทัณฑ์
	   (2) ตัดเงินเดือน
	   (3) ลดขั้นเงินเดือน
	2.วินัยอย่างร้ายแรง
	   (1) ปลดออก
	   (2) ไล่ออก
 สถานโทษทางวินัยลูกจ้าง พนักงานจ้าง มี 4 สถาน ได้แก่
	(1) ภาคทัณฑ์
	(2) ตัดค่าตอบแทน
	(3) ลดค่าตอบแทน
	(4) ไล่ออก




ฐานความผิดทางวินัย มีทั้งหมด 18 ฐาน ได้แก่

1.ฐานไม่สนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ (ข้อ 6)
2.ฐานไม่ซื่อสัตย์สุจริตและเที่ยงธรรม (ข้อ 7 วรรค 1)
[bookmark: _GoBack]   -ฐานอาศัยหรือยอมให้ผู้อื่นอาศัยอำนาจหน้าที่ราชการของตนหาประโยชน์ (ข้อ 7 วรรค 2)
   -ฐานปฏิบัติหรือละเว้นการปฏิบัติหน้าที่ โดยมิชอบ “ฐานทุจริต” เป็นความผิดวินัยอย่างร้ายแรง (ข้อ 7 วรรค 3)
3.ฐานไม่ตั้งใจปฏิบัติหน้าที่ให้เกิดผลดี หรือความก้าวหน้าแก่ราชการ (ข้อ 8)
4.ฐานไม่ปฏิบัติหน้าที่ราชการด้วยความอุตสาหะ/ไม่เอาใจใส่/ไม่ระมัดระวังรักษาประโยชน์ของราชการ/ฐานไม่ประมาทเลิกเล่อในหน้าที่ราชการ (ข้อ 9 วรรค 1)
   -ฐานประมาทเลินเล่อในหน้าที่ราชการเป็นเหตุให้เสียหายแก่ราชการอย่างร้ายแรง เป็นความผิดวินัยอย่างร้ายแรง (ข้อ 9วรรค2)
5.ฐานไม่ปฏิบัติหน้าที่ราชการตามกฎหมายกฎระเบียบของทางราชการ มติ ค.ร.ม. หรือ นโยบาย ของรัฐบาล (ข้อ 10 วรรค 1)
   -ฐานจงใจไม่ปฏิบัติหน้าที่ราชการตามกฎหมาย กฎระเบียบของทางราชการมติ ค.ร.ม. หรือนโยบายของรัฐบาลเป็นเหตุ ให้เสียหายแก่ราชการอย่างร้ายแรงเป็นความผิดวินัยอย่างร้ายแรง (ข้อ 10 วรรค 2)





6.ฐานไม่สนใจและรับทราบเหตุการณ์ เคลื่อนไหวอันอาจเป็นภยันอันตรายต่อประเทศชาติ และไม่ป้องกันภยันอันตรายนั้นจนเต็มความสามารถ 
7.ฐานเปิดเผยความลับของทางราชการ (ข้อ 12 วรรค 1) 
   -ฐานเปิดเผยความลับของทางราชการเป็นเหตุให้เสียหายแก่ราชการอย่างร้ายแรง เป็นความผิดวินัยอย่างร้ายแรง (ข้อ 12 วรรค 2)
8.ฐานขัดคำสั่งของผู้บังคับบัญชา
   -แต่ถ้าเห็นว่าการปฏิบัติตามจะทำให้เสียหายแก่ราชการ หรือไม่รักษาประโยชน์ของทางราชการ หรือเป็นคำสั่งที่ไม่ชอบด้วยกฎหมาย ต้องเสนอความเห็นเป็นหนังสือทันทีให้ทบทวน ถ้าผู้บังคับบัญชายืนยันตามคำสั่งเดิมเป็นหนังสือต้องปฏิบัติตาม (ไม่ผิดวินัยฐานนี้หรือมีเหตุลดหย่อนโทษ) (ข้อ 13 วรรค 1)
   -ฐานขัดคำสั่งของผู้บังคับบัญชา เป็นเหตุให้เสียหายแก่ราชการอย่างร้ายแรง เป็น ความผิดวินัยอย่างร้ายแรง (ข้อ 13 วรรค 2)
9.ฐานกระทำการข้ามผู้บังคับบัญชาเหนือตน (ข้อ 14) เว้นแต่ผู้บังคับบัญชาเหนือขั้นไปเป็นผู้สั่งให้ กระทำหรือได้รับอนุญาตเป็นพิเศษชั่วครั้งคราว
10.ฐานรายงานเท็จต่อผู้บังคับบัญชา (ข้อ 5 วรรค 1) 
   -ฐานรายงานเท็จต่อผู้บังคับบัญชา เป็นเหตุให้เสียหายแก่ราชการอย่างร้ายแรงเป็นความผิดวินัยอย่างร้ายแรง (ข้อ 15 วรรค 2)




11.ฐานไม่ถือและปฏิบัติตามระเบียบและแบบธรรมเนียมของทางราชการ (ข้อ 16)
12.ฐานละทิ้งหน้าที่ราชการ (ข้อ 17 วรรค 1)
   -ฐานละทิ้งหน้าที่ราชการ เป็นเหตุให้เสียหายแก่ราชการอย่างร้ายแรงเป็นความผิดวินัยอย่างร้ายแรง (ตั้งแต่ครึ่งวันขึ้นไปแต่ไม่เกิน 15 วัน) (ข้อ 17 วรรค 2 ลักษณะที่ 1)
   -ฐานละทิ้งหน้าที่ราชการติดต่อในคราวเดียวกันเป็นเวลาเกินกว่า 15 วัน โดยไม่มีเหตุผลอันสมควร หรือ โดยมีพฤติการณ์อันแสดงถึง ความจงใจไม่ปฏิบัติตามระเบียบของทางราชการเป็นความผิดวินัย อย่างร้ายแรง (ข้อ 17 วรรค 2 ลักษณะที่ 2)
13.ฐานไม่สุภาพเรียบร้อย ,ฐานไม่รักษาความสามัคคี ฐานกลั่นแกล้งกัน ,ฐานไม่ช่วยเหลือกันในการปฏิบัติราชการ (ข้อ 18)
14.ฐานไม่ให้การต้อนรับ ,ฐานไม่ให้ความสะดวก ,ฐานไม่ให้ความเป็นธรรม ,ฐานไม่ให้การสงเคราะห์ ,ฐานดูหมิ่น เหยียดหยาม  กดขี่ ข่มเหงประชาชนผู้ติดต่อราชการ (ข้อ19 วรรค1)
   -ฐานดูหมิ่นเหยียดหยาม กดขี่ หรือข่มเหงอย่างร้ายแรงเป็นความผิดวินัยอย่างร้ายแรง (ข้อ 19 วรรค 2)
15.ฐานกระทำการหรือยอมให้ ผู้อื่น กระทำการหาผลประโยชน์อันอาจทำให้เสียความเที่ยงธรรมหรือเสื่อมเสียเกียรติศักดิ์ของตำแหน่งหน้าที่ราชการของตน (ข้อ 20)
16.ฐานเป็นกรรมการผู้จัดการหรือผู้จัดการหรือดำรงตำแหน่ง
อื่นใดที่มีลักษณะคล้ายคลึงกันในห้างหุ้นส่วนหรือบริษัท (ข้อ 21)




17.ฐานวางตนไม่เป็นกลางทางการเมืองในการปฏิบัติหน้าที่ราชการ และในการปฏิบัติการอื่นที่เกี่ยวข้องกับประชาชนกัน
จะต้องปฏิบัติตามระเบียบของราชการว่าด้วยมารยาททางการเมืองของข้าราชการด้วย (ข้อ 22)
18.ฐานไม่รักษาชื่อเสียงของตนและรักษาเกียรติศักดิ์ของตำแหน่งหน้าที่ราชการของตนมิให้เสื่อมเสีย โดยกระทำการอันได้ชื่อว่าเป็นผู้ประพฤติชั่ว (ประพฤติชั่วไม่ร้ายแรงประพฤติตนไม่สมควร) (ข้อ 23 วรรค 1)
   -ฐานกระทำผิดอาญาจนได้รับโทษจำคุกหรือโทษที่หนักกว่าจำคุกโดยคำพิพากษาถึงที่สุดให้จำคุก หรือให้รับโทษที่หนักกว่าจำคุก (เว้นประมาท/ลหุโทษ) หรือ กระทำการอื่นใดอันได้ชื่อว่าเป็นผู้ประพฤติชั่วอย่างร้ายแรง เป็นความผิดวินัยอย่างร้ายแรง (ข้อ 23 วรรค 2)

องค์การบริหารส่วนตำบลท่าดี
อำเภอลานสกา จังหวัดนครศรีธรรมราช

“การดำเนินการทางวินัย
พนักงานส่วนท้องถิ่น”


https://thadee.go.th/
FB : อบต.ท่าดี นครศรีธรรมราช
E-mail : officethadee@gmail.com
Tel : 075-845064

